ການໂຈມຕີສະລະຊີບ ດ້ວຍຣົດຈັກຣະເບີດ ເຮັດໃຫ້ມີຜູ້ເສັຽຊີວິດ 15 ຄົນ ໃນອັຟການິສຖານ
ຂ່າວສຳຄັນອື່ນໆ: ການໂຈມຕີ ຂອງເຮືອບິນ ບໍ່ມີຄົນຂັບ ໃນປາກິສຖານ ເຮັດໃຫ້ມີຜູ້ເສັຽຊີວິດ 8 ຄົນ; ມະຫາອຳນາດຂອງໂລກ ປະຊຸມກັນທີ່ບລຸກແຊລ ກ່ຽວກັບ ການປ
ຕຳຣວດອັຟການິສຖານກ່າວ ວ່າ ຜູ້ໂຈມຕີ ດ້ວຍຣະເບີດສະລະຊີບທີ່ຂີ່ຣົດຈັກ ໄດ້ບີບຄະນວນຣະເບີດ ໃຫ້ແຕກຂຶ້ນໃນພາກຕາ ເວັນຕົກສຽງໃຕ້ ຂອງອັຟການິສຖານເຮັດໃຫ້ມີ ຜູ້ເສັຽຊີວິດ ຢ່າງນ້ອຍ 15 ຄົນ ແລະ ບາດເຈັບ ອີກ ຫລາຍສິບຄົນ ການໂຈມຕີດ້ວຍຣະເບີດສະ ລະຊີບ ໃນວັນສຸກມື້ນີ້ ມີຂຶ້ນທີ່ເມືອງ FARAHຊຶ່ງເປັນ ທີ່ວ່າການແຂວງ ຫລືເມືອງເອກ ຂອງ ແຂວງ FARAH ແລະເຈົ້າແຂວງກ່າວຕໍ່ພວກ ນັກຂ່າວວ່າ ຣະເບີດໄດ້ແຕກຂຶ້ນ ບໍ່ໄກປານໃດ ຈາກເຮືອນຂອງທ່ານ ຕຳຣວດເວົ້າວ່າ ຜູ້ເສັຽຊີວິດຢ່າງນ້ອຍ 1 ຄົນ ແມ່ນເປັນຕຳຣວດ ແລະສ່ວນຫລາຍເປັນພົລເຮືອນ ເຈົ້າໜ້າທີ່ກ່າວວ່າ ຈຳນວນພວກເສັຽຊີວິດ ອາດຈະມີ ເພີ້ມຂຶ້ນຍ້ອນພວກທີ່ໄດ້ຮັບບາດເຈັບຫຼາຍໆຄົນ ແມ່ນມີອາການສາຫັດ ໃນອີກດ້ານນຶ່ງຕຳຣວດກ່າວວ່າ ການແຕກ ຂອງຣະເບີດແຄມທາງ ທີ່ແຂວງ KHOST ໃນພາກ ຕາເວັນ ອອກອັຟການິສຖານ ເຮັດໃຫ້ພົລເຮືອນ ເສັຽຊີວິດ 3 ຄົນ ເຈົ້າໜ້າທີ່ປາກິສຖານກ່າວວ່າການໂຈມຕີ ທີ່ສົງສັຍວ່າ ມາຈາກເຮືອບິນທີ່ບໍ່ມີຄົນຂັບຂອງສະຫະຣັດ ເຮັດໃຫ້ມີຜູ້ເສັຽຊີວິດ ຢ່າງນ້ອຍ 8 ຄົນ ໃນພາກຕາເວັນ ຕົກສຽງເໜືອຂອງປາກິສຖານ ເຈົ້າໜ້າທີ່ກ່າວວ່າ ມີການ ຍິງລູກສອນໄຟ 2 ລູກ ໃສ່ເຮືອນຫລັງນຶ່ງທີ່ຖືກໃຊ້ໂດຍ ຜູ້ຕ້ອງສົງສັຍວ່າ ເປັນພວກຫົວຮຸນແຮງທາລີບານທີ່ບ້ານ MIR ALIໃນເຂດ WAZIRISTAN ເໜືອ ຊຶ່ງເປັນທີ່ ໝັ້ນ ຂອງພວກຫົວຮຸນແຮງ ໃນບໍຣິເວນຊາຍແດນທີ່ຕິດ ກັບອັຟການິສຖານ ແຫຼ່ງຂ່າວຈາກໜ່ວຍສືບລັບແຈ້ງວ່າ ພວກທີ່ເສັຽຊີວິດແມ່ນຮວມທັງ ພວກຫົວຮຸນແຮງ ຊາວຕ່າງປະເທດ ຊຶ່ງເປັນຄຳເວົ້າທີ່ມັກ ໃຊ້ກັນໃນປາກິສຖານ ກ່າວເຖິງພວກໜ່ວຍປະຕິບັດງານຂອງກຸ່ມກໍ່ການຮ້າຍ AL-QAIDA ນອກນັ້ນ ຍັງມີອີກ 2 ຄົນໄດ້ຮັບບາດເຈັບ ໃນການໂຈມຕີດັ່ງກ່າວ ຂະນະດຽວກັນເຈົ້າໜ້າ ທີ່ປາກິສຖານ ກ່າວວ່າ ຈຳນວນ ຜູ້ເສັຽຊີວິດ ໄດ້ເພີ້ມຂຶ້ນຈາກເຫດຣະເບີດແຄມທາງ ທີ່ເມືອງ PESHAWAR ທາງພາກຕາເວັນຕົກສຽງເໜືອ ຂອງປາກິສຖານໃນຕອນເຊົ້າ ຂອງວັນສຸກມື້ນີ້ ບັນດາປະເທດມະຫາອຳ ນາດ ທີ່ສຳຄັນໆຂອງໂລກ ປະຊຸມກັນໃນວັນສຸກ ມື້ນີ້ ເພື່ອປຶກສາຫາຣື ກ່ຽວກັບ ອັນທີ່ປາກົດວ່າ ເປັນການປະຕິເສດຂອງອີຣ່ານ ຕໍ່ຂໍ້ຕົກລົງນິວ ເຄລັຽ ທີ່ໄກ່ເກັ່ຽໂດຍ ອົງການສະຫະປະຊາຊາດທີ່ແນໃສ່ເພື່ອຫລຸດຜ່ອນຄວາມວິຕົກກັງວົນຂອງ ນາໆຊາດ ກ່ຽວກັບການພັທນາອາວຸດນິວເຄລັຽ ຂອງອີຣ່ານນັ້ນ ເຈົ້າໜ້າທີ່ ຂອງສະຫະພາບຢູ ໂຣບກ່າວວ່າ ຜູ້ຕາງໜ້າຂອງສະມາຊິກຖາວອນ 5 ປະເທດ ໃນສະພາ ຄວາມໝັ້ນຄົງ ອົງການ ສະຫະປະຊາຊາດທີ່ປະກອບດ້ວຍ ອັງກິດ ຝຣັ່ງ ຈີນ ສະຫະຣັດ ແລະຣັດເຊັຽ ບວກເຢັຽຣະມັນຈະປະຊຸມກັນ ທີ່ນະຄອນ ບລຸກແຊລ ໃນມື້ນີ້ ການເຈຣະຈາຫາຣື ທີ່ວ່ານີ້ມີຂຶ້ຶ້ນພຽງ 2 ມື້ ຫລັງຈາກຣັຖມຸນຕຣີ ການຕ່າງປະເທດ ອີຣ່ານ ທ່ານ MANOCHEHRMOTTAKI ກ່າວວ່າ ປະເທດຂອງທ່ານ ຈະບໍ່ສົ່ງ ທາດຢູເຣນຽມ ໄປກັ່ນຢູ່ ຕ່າງປະເທດແລະຈະພິຈາຣະນາ ພຽງແຕ່ການແລກປ່ຽນ ທາດຢູເຣນຽມ ສຳລັບໃຊ້ເປັນເຊື້ອໄຟພາຍໃນອີຣ່ານ ເທົ່ານັ້ນ ອົງການອົພຍົບ ຂອງສະຫະປະຊາຊາດ ກ່າວວ່າຕົນກຳລັງ ດຳ ເນີນງານ ກ່ຽວກັບການຂໍໄປຕັ້ງຖິ່ນຖານໃໝ່ຂອງ ພວກອົພຍົບ ສຣີລັງກາທີ່ຖືກຄຸມຂັງ ຢູ່ປະເທດ ອິນໂດເນເຊັຽ ພວກຜູ້ຊາຍ ແມ່ຍິງ ແລະເດັກ ນ້ອຍສຣີລັງກາ 78 ຄົນ ຫວັງວ່າ ຈະໄດ້ໄປ ຕັ້ງຖິ່ນຖານໃໝ່ ຢູ່ອອສເຕຣເລັຽ ພວກເຂົາເຈົ້າ ໄດ້ອອກເດີນທາງ ຈາກສຣີລັງກາໂດຍທາງເຮືອ ແລະໄດ້ຮັບການຊ່ອຍເຫລືອ ຢູ່ນອກ ແຄມຝັ່ງ ທະເລຂອງອິນໂດເນເຊັຽ ໃນເດືອນແລ້ວນີ້ ໂດຍ ເຮືອເຈົ້າໜ້າທີ່ພາສີ ອອສເຕຣເລັຽ ພວກອົພຍົບ ສຣີລັງກາສ່ວນໃຫຍ່ ໄດ້ຖືກຍ້າຍຈາກເຮືອ ໄປຍັງສູນກັກຂັງ ທີ່ສ້າງໂດຍ ເງິນຊ່ອຍເຫລືອ ຂອງອອສເຕຣເລັຽຢູ່ທີ່ເກາະ BINTAN ຂອງອິນໂດເນເຊັຽ ໃນມື້ວັນຈັນ ຜ່ານມານີ້ ອົງການຂ້າຫລວງໃຫຍ່ ອົພຍົບ ສະຫະປະຊາຊາດ ກ່າວວ່າ ຕົນພິຈາຣະນາ ເຫັນວ່າສ່ວນນຶ່ງຂອງ ຊາວສຣີລັງກາຈຸນີ້ ເປັນອົພຍົບແທ້ ແລະຈະຕັດສິນໃຈກ່ຽວກັບການຮ້ອງຂໍ ໄປຕັ້ງຖິ່ນຖານໃໝ່ ຂອງພວກເຂົາເຈົ້າ ພາຍໃນເວລາ 6 ອາທິດແລະວ່າ ສຳລັບພວກອື່ນນັ້ນ ຈະດຳເນີນການ ພາຍໃນ 12 ອາທິດ ກັມມະການທີ່ສຳ ຄັນຄະນະນຶ່ງ ຂອງອົງການ ສະຫະປະຊາຊາດ ໄດ້ຮັບຮອງເອົາມະຕິປະນາມເກົາຫລີເໜືອແລະ ມຽນມາໃນອັນທີ່ຄະນະກັມມະການດັງກ່າວ ເວົ້າ ວ່າເປັນການລະເມີດສິດທິມະນຸດຢ່າງແຜ່ກວ້າງ ນັ້ນ ຄະນະກັມມະການສິດທິມະນຸດຂອງສະມັດ ຊາໃຫຍ່ ສະຫະປະຊາຊາດໄດ້ຮັບຮອງເອົາຮ່າງ ຍັດຕິ ກ່ຽວກັບເກົາຫລີເໜືອດ້ວຍການ ລົງຄະ ແນນສຽງ 97 ຕໍ່ 19 ໂດຍມີ 65 ປະເທດບໍ່ອອກສຽງ ແລະຮ່າງຍັດຕິກ່ຽວກັບມຽນມາ ດ້ວຍຄະແນນສຽງ 92 ຕໍ່ 26 ໂດຍມີ 65 ປະເທດ ບໍ່ມີຄວາມເຫັນ ມະຕິກ່ຽວກັບເກົາຫຼີເໜືອນັ້ນ ໄດ້ກ່າວເຖິງ ຄວາມວິຕົກກັງວົນ ຢ່າງແທ້ຈິງກ່ຽວກັບອັນທີ່ ທາງຄະນະກັມມະການເວົ້າວ່າ ເປັນລາຍງານ ການຈັບກຸມຄຸມຂັງໂດຍພະລະການ ການທໍຣະມານ ແລະການປະຫານຊີວິດ ເກົາຫລີເໜືອເວົ້າວ່າຂໍ້ຫາເຫລົ່ານີ້ ເປັນຂໍ້ຫາ ທີ່ບໍ່ມີມູນຄວາມຈິງ ສ່ວນມະຕິ ກ່ຽວກັບມຽນມານັ້ນໃຫ້ຂໍ້ສັງເກດ ກ່ຽວກັບການກັກ ບໍຣິເວນ ເປັນເວລາດົນນານ ຕໍ່ຜູ້ນຳພັກຝ່າຍທ່ານນາງອອງຊານຊູຈີ ແລະຕໍ່ອັນ ທີ່ທາງຄະນະກັມມະການ ເອີ້ນວ່າ ການລ່ວງລະເມີດສິດທິມະນຸດ ແລະອິສຣະພາບ ຂັ້ນພື້ນຖານ ຢ່າງເປັນຂະບວນ ປະທານາທິບໍດີ ສະຫະຣັດທ່ານ BARACK OBAMA ໄດ້ປະ ກາດກ່ຽວກັບການແຕ່ງຕັ້ງ ເອກອັຄຣັຖທູດສະ ຫະຣັດປະຈຳຟີລິບປິນ ແລະສິງກະໂປ ທ່ານ OBAMA ກ່າວໃນວັນພະຫັດ ວານນີ້ວ່າ ທ່ານ HARRYTHOMAS ແລະທ່ານ DAVID ADELMAN ຈະເປັນຜູ້ຕາງໜ້າ ໃຫ້ສະຫະຣັດ ໄດ້ເປັນຢ່າງດີແລະດຳເນີນງານເພື່ອເຮັດຫຼ້ອນ ເປົ້າໝາຍໃນການເສີມຂຍາຍຄວາມສັມພັນຂອງ ສະຫະຣັດ ຢູ່ໃນຕ່າງປະເທດ ທ່ານ HARRY THOMAS ທີ່ຖືກແຕ່ງຕັ້ງ ໃຫ້ເປັນເອກອັຄຣັຖ ທູດສະຫະຣັດ ປະຈຳຟີລິບປິນ ລ່າສຸດແມ່ນ ເຄີຍຮັບຕຳແໜ່ງເປັນເອກອະທິບໍດີ ຜແນກການທູດ ແລະນະໂຍບາຍ ຕ່າງປະເທດ ໃນເມື່ອກ່ອນນັ້ນທ່ານເຄີຍຮັບໜ້າທີ່ ເປັນເອກອັຄຣັຖທູດ ສະຫະຣັດ ປະຈຳບັງກລາແດສແລະເປັນອະທິບໍດີ ເຂດເອເຊັຽໃຕ້ ໃນສະພາ ຄວາມໝັ້ນຄົງ ແຫ່ງຊາດ ຂອງທຳນຽບຂາວ ສ່ວນທ່ານ DAVID ADELMAN ທີ່ຖືກແຕ່ງຕັ້ງ ໃຫ້ເປັນເອກອັຄຣັຖທູດ ສະຫະຣັດປະຈຳສິງກະໂປນັ້ນ ແມ່ນສະມາຊິກ ສະພາປະຈຳຣັດ ຂອງຣັດຈໍເຈັຽ ແລະເຄີຍຮັບໜ້າທີ່ເປັນຜູ້ຊ່ອຍຫົວໜ້າ ຜແນກຍຸຕິທັມ ຂອງຣັດດັ່ງກ່າວ ເປັນເວລາ 3 ປີ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ